Minda Ramm

Minda Mathea Olava Ramm (27. joulukuuta 1859 Sogndal, Norja – 11. huhtikuuta 1924) oli norjalainen kirjailija.

Ramm suoritti cand. real. -tutkinnon 1890 ja julkaisi esikoisteoksensa Lommen 1896. Siinä hän kuvaa nuoren intellektuellin naisen kokemaa ristiriitaa, kun tämä kypsyy henkisesti ja luopuu naisen perinteisestä sukupuoliroolista. Aihetta käsittelevät myös Overtro. Skildringer fra ottiårene (1898) ja satiirinen pikkukaupunkikuvaus Valgaar (1909). Hänen viimeinen ja  merkittävin teoksensa on Fotfæste (1918), jossa hän käsittelee kaipuuta löytää elämään filosofinen perusta.

Rammin puoliso oli norjalainen kirjailija Hans E. Kinck.

Lähteet 

Norjalaiset kirjailijat
Vuonna 1859 syntyneet
Vuonna 1924 kuolleet